Tarix: 14-01-2014, 17:36 Oxunma sayı: 1 043 Bölmə: Cəmiyyət\nEkspertlər hesab edirlər ki, sənayenin inkişaf etdirilməsi üçün Azərbaycanın böyük potensialı var\n“2014-cü ilin “Sənaye ili” elan edilməsi ilk növbədə yeni iş yerlərini açılmasına rəvac verəcək. Digər tərəfdən neft hasilatının getdikcə aşağı düşdüyünü nəzərə alsaq, bunun yerinin doldurulmasının yeganə düzgün yolu Azərbaycanda sənayeni inkişaf etdirməkdir”.\nBu sözləri bizimlə söhbətində millət vəkili Vahid Əhmədov bildirdi. Xatırladaq ki, Prezidenti İlham Əliyev 2014-cü ilin “Sənaye ili” elan edilməsi haqqında sərəncam imzalayıb. Sərəncamda qeyd olunur ki, ötən əsrin 70-80-ci illərindən başlayaraq Azərbaycanda sənayeləşmə siyasəti geniş miqyasda həyata keçirilib, yüzlərlə sənaye müəssisəsi inşa edilib, bu sahədə güclü potensial yaradılıb. Prezident sərəncamda Azərbaycan Respublikası Konstitusiyasının 109-cu maddəsinin 32-ci bəndini rəhbər tutaraq, ölkə iqtisadiyyatının sənayeləşməsini sürətləndirmək, Azərbaycanın güclü sənaye mərkəzinə çevrilməsi üçün mövcud potensialdan daha səmərəli istifadə etmək məqsədi ilə qərara alıb ki, 2014-cü il Azərbaycan Respublikasında “Sənaye ili” elan edilsin.\nSənayenin hansı sahələri inkişaf etdirilməli?\nVahid Əhmədov dövlət başçısı tərəfindən sənayenin inkişafına çox böyük diqqət yetirildiyini bildirdi. Qeyd etdi ki, ötən illər ərzində sözügedən sahədə bir sıra uğurlar əldə olunduğunu bildirdi: “Sumqayıtda böyük texnopark açılıb istifadəyə verilib. Balaxanıda texnoparkın müəyyən hissəsi tikilib istifadəyə verilib və müəyyən hissəsi tikilməkdə davam edir. Gəncədə Alüminium zavodu açılıb”. Millət vəkili hesab edir ki, ölkəmizdə sənaye şəhərciklərinin tikintisinə çox böyük ehtiyac var: “Biz parlamentdə dövlət büdcəsini müzakirə edəndə həmişə büdcənin neftdən asılılığına toxunmuşuq, bu məsələləri həmişə ön plana çəkmişik və bildirmişik ki, qeyri-neft sektorunun inkişafına böyük diqqət yetirmək lazımdır. Qeyri-neft sektoru dedikdə əsas dörd istiqamət nəzərdə tutulur – sənaye, kənd təsərrüfatı, turizm və insan kapitalı”.\nV.Əhmədovun fikrincə, sənayenin inkişaf etdirilməsi yönündə bir sıra məsələlərə diqqət yetirmək lazımdır: “İlk növbədə sənayenin hansı sahələrinin inkişaf etdirməsinə fikir vermək önəmlidir. Birincisi, effektiv sahələri inkişaf etdirmək lazımdır. İkincisi, idxalın tərkibinə nəzər salmaq lazımdır ki, Azərbaycanda idxal olunan sənaye avadanlıqları, məhsulları hansılardır, eyni zamanda, bu məhsulların hansını Azərbaycan bazarına, həmçinin xarici bazara çıxarmaq mümkündür. Üçüncüsü, yeyinti sənayesi məhsullarının emalına diqqət artırılmalıdır. Ərzaq təhlükəsizliyini təmin etmək üçün regionlarda emal sənayesini artırmaq lazımdır. Sənayenin lazım olan sahələr üzrə inkişaf etdirilməsi üçün böyük araşdırmalar aparıb tədbirlər planı təsdiq etməyə ehtiyac var. Daha çox regionlara diqqət yetirmək lazımdır ki, insanlar iş üçün regionlardan paytaxta gəlməsinlər.\nİstehsal edilən sənaye məhsullarının ixracına da nəzarət etməyə ehtiyac var ki, onun sənaye üsulu ilə emalından tutmuş, qablaşdırılmasında və s. problemlər olmasın və ixracı mümkün olsun. Hesab edirəm ki, bu yöndə daha çox kənd təsərrüfatı məhsullarına diqqət ayırmaq əlverişli olardı”.\nYa keyfiyyət, ya qiymət\nİqtisadçı Samir Əliyev hesab edir ki, rəqabət olarsa, Azərbaycan sənayesini inkişaf etdirmək, bu sahədə uğur əldə etmək mümkündür. İqtisadçının fikrincə, ilk növbədə kənd təsərrüfatının inkişafına önəm verilməlidir: “Ümumiyətlə, Azərbaycanın istər yüngül sənaye, istər ağır sənaye, istərsə də emal sənayesi baxımından təcrübəsi var. Çox yaxşı olardı ki, kənd təsərrüfatının inkişaf etdirilməsi baxımından emal sənayesinin inkişafı diqqət mərkəzində olsun. Düzdür, regionlarda sənaye müəssisələri tikilir, amma burada əsas məsələ məhsulun rəqabətqabiliyyətli olmasıdır. Hesab edirəm ki, ixracyönümlü siyasət həyata keçirilməlidir. Çünki Azərbaycan bazarı kiçikdir. Yalnız Azərbaycan bazarına yönəlik addımlar heç də gəlir gətirmək baxımından səmərə verməz”.\nS.Əliyevin fikrincə, sənaye müəssisələri tikilən zaman nəzərə alınmalıdır ki, bu məhsullar rəqabət aparmalı və rəqabətə davamlı olmalıdır: “Ya keyfiyyət, ya da qiymət baxımından rəqabət aparmalıdır. Bir qayda olaraq hər ikisi bir yerdə çətin alınır. Buna görə də ya Çində, Türkiyədə, İranda olduğu kimi qiymət rəqabəti aparılmalı, ya da Avropa ölkələrindəki ikimi keyfiyyət rəqabətinə davamlı olmaq lazımdır”.\nİqtisadçı emal sənayesi, toxuculuqdan tutmuş digər yüngül sənaye sahəsində Azərbaycanın təcrübəsi olduğunu xatırlatdı və bildirdi ki, pambıq, kətan istehsalı, ipəkçiliyik istiqamətində inkişafa zəmin yaradılmalı, bu sahələrə investisiya qoyulmalıdır. Bunun üçün mütəxəssislərin hazırlanmasından tutmuş, zəruri avadanlıqların alınmasına qədər məsələlər öz əksini tapmalıdır.\nMakro səviyyədə tədbirlər görülməlidir\nİqtisadçı Vüqar Bayramovun fikrincə, bu ilin sənaye ili adlandırılması iqtisadiyyatın sənayeləşdirilməsi baxımdan vacib idi. İqtisadçı hesab edir ki, sənaye ilində ölkəmizdə sənayenin inkişaf etdirilməsi üçün makro səviyyədə bir sıra tədbirlərin görülməsinə ehtiyac var: “İlk növbədə hökumət xüsusi iqtisadi zonaların yaradılması prosesini başa çatdırmalı və xüsusən də regionlara güzəştli şərtlər ilə xarici investisiyaların cəlb edilməsinə çalışmalıdır. Xeyli müddət öncə qanunverici orqana təqdim edilən “Rəqabət Məcəlləsinin” qəbulu sürətləndirilməli və sənəd təsdiq edilməlidir. Sənaye sektoruna investisiyaların cəlb edilməsi üçün rəqabətin hüquqi müdafiəsi olduqca vacibdir. Texnoparkların və eləcə də klasterlərin regionlarda formalaşdırılması prosesi başa çatdırılmalıdır. “2015-2020-ci illər üzrə sənayenin inkişafı üzrə” dövlət proqramı ekspert icmasının iştirakı təmin olunmaqla makro-iqtisadi model nəticələr, müqayisəli təhlili və nəticələri ölçülən bilən bençmarklar nəzərə alınmaqla hazırlanmalıdır. Neft sektorunda sənayenin inkişafına nail olunması üçün Azərbaycan hökuməti ilə ABƏŞ arasında bağlanmış əsrin müqaviləsinin başa çatma tarixinə yenidən baxılmalı və BP başda olmaqla digər xarici şirkətlərin daha genişmiqyaslı sərmayələrinin cəlb edilməsi üçün 2024-cü ildə başa çatmalı olan müddət 2040-cı ilədək uzadılmalıdır. İnvestisiya mühitinin yaxınlaşdırılması üçün dövlət qurumlarının xidmətlərinin elektronlaşdırılması prosesi başa çatdırılmalıdır. Ixrac olunan yerli sənaye məhsullarının istehsalına xüsusi vergi güzəştləri və ixrac kompensasiyaları təqdim edilməlidir. Sənayedə differensial vergi sistemi tətbiq olunmaqla sadələşdirilmiş vergi dövriyyəsinə yenidən baxılmalıdır”.\nOnu da deyək ki, ölkə Prezidentin sərəncamına əsasən, İqtisadiyyat və Sənaye Nazirliyi 2014-cü ilin “Sənaye ili” elan edilməsinə dair tədbirlər planını bir ay müddətində, Nazirlər Kabineti “Azərbaycan Respublikasında sənayenin inkişafına dair 2015-2020-ci illər üçün Dövlət Proqramı”nın layihəsini 3 ay müddətində hazırlayıb Azərbaycan Respublikasının Prezidentinə təqdim etməlidir.\nTarix: 30-06-2014, 13:37 Oxunma sayı: 1 229 Bölmə: Cəmiyyət\nAzərbaycan və Ermənistan xarici işlər nazirlərinin görüşü 4 saat sürüb - YENİLƏNİB\nTarix: 12-07-2018, 11:08 Oxunma sayı: 478 Bölmə: Siyasət\nBrüsseldə Azərbaycan və Ermənistan xarici işlər nazirləri – Elmar Məmmədyarov və Zöhrab\nTarix: 8-08-2018, 15:30 Oxunma sayı: 607 Bölmə: Şou-biznes\n"Hamilə idim, qanaxma başladı və uşağı tələf etməli oldum. Abortdan sonra həkimlər gördülər ki,\nPrezident nümunə göstərdi - bir illik əməkhaqqını fonda ianə etdi\nTarix: 21-03-2020, 20:35 Oxunma sayı: 748 Bölmə: Reklam-Banner / Siyasət / Manşet\nTarix: 13-05-2019, 23:04 Oxunma sayı: 470 Bölmə: İdman\nTarix: 10-12-2017, 11:48 Oxunma sayı: 2 400 Bölmə: Şou-biznes / Video


Xocalı soyqırımı ilə bağlı Romada ədəbi-musiqili tamaşa nümayiş etdirilib - FOTO\n21 Fevral 2017 15:53\nXarici İşlər Nazirliyinin mətbuat xidmətindən verilən məlumata görə, İtaliya ictimaiyyətinin böyük marağına səbəb olmuş tədbirə İtaliyanın dövlət qurumlarının nümayəndələri, parlament üzvləri, İtaliyada akkreditə olunan diplomatik korpusun təmsilçiləri, ölkənin mədəniyyət, elm, akademik dairələrinin tanınmış şəxsləri, jurnalistlər də daxil olmaqla 250-dən çox tamaşaçı qatılıb.\nİlk öncə tədbir üçün hazırlanmış “Qarabağın səsi” adlı video-çarx təqdim edilib. Tanınmış xanəndə Tacir Şahmalıoğlunun ifasında “Bayatı-şiraz” muğamının sədaları altında Qarabağın Azərbaycanın tarixi-əzəli torpağı olmasını, habelə Ermənistanın hərbi təcavüzü nəticəsində torpaqlarımızın viran qalmasını göstərən kadrlar nümayiş etdirilib.\nArdınca “10 hekayə, bunlar həqiqət ola bilərdi...” adlı ədəbi-musiqili tamaşa nümayiş etdirilib. Beynəlxalq səviyyədə tanınmış violonçelist Pierluici Ruccieronun (Pierluigi Ruggiero) bədii tərtibatçılığı əsasında hazırlanmış tamaşa “Xocalı. 20 il, 10 hekayə. Bunlar həqiqət ola bilərdi...” kitabındakı hekayələr və İtaliyanın müxtəlif orkestrlərinin direktoru olmuş, pianoçu Culiano Di Cüzeppenin (Giuliano Di Giuseppe) məhz bu tamaşa üçün hazırladığı musiqi parçaları əsasında qurulub. Hekayələri “Teatro Stabile di Innovazione di L’Aquila”nın aktyorları Alessia Çentofanti və Raffaello Mastrorilli səsləndirib, musiqi parçalarını isə Pierluici Rucciero, Culiano Di Cüzeppe, skripkaçı Zoltan Banfalvi, gitaraçı Luka Trabukkinin (Luca Trabucchi) ifa ediblər. Tamaşanın səhnə tərtibatı üçün aidiyyəti kitabdakı rəsmlər, "Xocalı uşaqların gözü ilə" mövzusunda yeniyetmə rəssamların çəkdiyi şəkillər, dünyada Xocalı soyqırımı abidələri, soyqırımın beynəlxalq səviyyədə tanınmasını əks etdirən kadrlar, habelə Xocalı soyqırımı ilə bağlı ölkəmizdə təşkil olunan rəsmi tədbirlərin fotolarından istifadə edilib.\nTamaşa tədbir iştirakçılarının hərarətli alqışlarına səbəb olub.\nArdınca İtaliya parlamentində Azərbaycanla dostluq qrupunun sədri, senator Sercio Divina çıxış edərək ermənipərəst çevrələrin Xocalıda baş vermiş qətliam barədə həqiqətlərin yayılmasına mane olduqlarını, bu kimi tədbirlərin keçirilməsinin Xocalı həqiqətləri barədə beynəlxalq ictimaiyyətin məlumatlandırlılmasındakı əhəmiyyətini vurğulayıb. Xocalı qətliamının Azərbaycan torpaqlarının Ermənistan tərəfindən işğalının tərkib hissəsi olması, BMT və digər beynəlxalq təşkilatlar tərəfindən münaqişə barədə qəbul edilmiş sənədlərin uzun illər keçsə də yerinə yetirilməməsinin qəbuledilməz olduğunu bildirib, Azərbaycanın hər sahədə, o cümlədən hərbi sahədə Ermənistandan qat-qat güclü olması və öz torpaqlarını qısa müddət ərzində işğaldan azad etmək iqtidarında olması və buna da tam şəkildə haqlı olduğu bir şəraitdə münaqişənin sülh yolu ilə nizamlanmasına üstünlük verməsinin yüksək qiymətləndirilməli olduğunu deyib. Bunun üçün italiyalı senator bütün dünya ictimaiyyətinin münaiqşənin həlli üçün Ermənistana ciddi şəkildə təzyiq etməsinin vacibliyini bildirib.\nArdınca çıxış edən İtaliya İnsan Haqqları Liqasının sədri Antonio Stango mövzuya beynəlxalq hüquq nöqteyi-nəzərdən yanaşıb, Xocalı soyqırımı mövzusu ilə bir müddətdir məşğul olduğunu, bu mövzuda ötən illərdə bir sıra tədbirlər təşkil etdiyini, məsələyə beynəlxalq səviyyədə hüquqi qiymət verilməsinin vacibliyini deyib. Münaqişə haqqında danışan A.Stango Azərbaycanın Dağlıq Qarabağ regionu ilə yanaşı, digər 7 ətraf rayonlarının da Ermənistan tərəfindən işğal edildiyini, işğala son qoymaq üçün beynəlxalq ictimaiyyətin qəti mövqeyinin əhəmiyyətini vurğulayıb, İtaliyanın artıq bu ildən ATƏT sədrliyinin troykasına daxil olduğunu, gələn il isə ATƏT-ə sədrlik edəcəyini və bunun münaqişənin nizamlanmasına töhfə verəcəyinə ümid etdiyini bildirib.\nSonda bir daha çıxış edən səfir M.Əhmədzadə musiqiçilərə və aktyorlara, bu tamaşanın ərsəyə gəlməsində əməyi olan bütün heyətə, eləcə də natiqlərə, eyni zamanda bütün tədbir iştirakçılarına təşəkkür edib. Xocalı soyqırının yaddaşlarda həkk olunmasının vacibliyini vurğulayan diplomat bunun üçün “Xocalıya ədalət!” kampaniyasının əhəmiyyətini qeyd edib. M.Əhmədzadə beynəlxalq ictimaiyyətin bu məsələyə dair qəti mövqeyinin Ermənistanın Xocalı soqyırımı ilə bağlı öz inkarçı mövqeyindən və Azərbaycana qarşı hərbi işğaldan əl çəkməsi üçün önəmli olduğunu deyib, Azərbaycanın heç vaxt öz torpaqlarının işğalı ilə barışmayacağını və öz suverenliyini və ərazi bütövlüyünü bərpa etmək üçün bütün imkanlardan istifadə edəcəyini bildirib.


Baş verən zəlzələdən sonra sosial şəbəkələrdə yayılan təşviş dolu yazılar insanları daha çox vahiməyə salırdı, nəinki hadisənin özü. Burdan belə nəticəyə gəlmək olar ki, insanlar ajiotajlı vəziyyətə hazır deyillər. Hansısa təbii hadisə zamanı insanların nə edəcəkləri ilə bağlı güclü maarifləndirmə getməlidir. Bu maarifləndirmə məktəblərdə, universitetlərdə kütləvi şəkildə olmalıdır ki, insan necə rəftar etməli olduğunu qabaqcadan bilsin. Məktəblərdə psixoloqlar bu işlə xüsusi məşğul olmalıdırlar. Çünki insan doğuşdan həyəcanlı və fobiyalı olmur. Fobiyalar onların yaşadıqları hadisələrin beyinlərində buraxdığı izlər nəticəsində yaranır. Ona görə də insan özünün nəyə fobiyası olduğunu qabaqcadan bilməlidir. Belə olduqda hadisə zamanı insan daha kontrollu davranacaq və təşvişə düşməyəcək”.\nBu cür hadisələrin uşaqların psixologiyasına daha güclü təsir göstərdiyini vurğulayan psixoloq onları qorumağın valideynin vəzifəsi olduğunu deyib:\n“Uşaqlarda yaranan təşviş və qorxu valideynlərdən dolayı yaranır. Çünki zəlzələ tipli təbii fəlakətlər uşaqların anlayacağı təbii hadisələrdən deyil. Uşaqlar hadisəyə sadəcə olaraq valideynlərin pəncərəsindən baxırlar. Uşaq görsə ki, ana qışqırır, ata həyəcanlıdır, nənə-babanın təzyiqi qalxıb, o zaman o da gördüyünü təqlid edir. Burada əsas vəzifə valideynin üzərinə düşür, yəni uşağın hadisələrə baxışını valideyn formalaşdırır. Valideyn hadisə zamanı nə qədər soyuqqanlı və tədbirli davranarsa, uşaq da sakit və rahat olacaq.\nBəzi uşaqlar var ki, onlar valideynlərindən asılı olmayaraq kiçik bir hadisə olan kimi qorxuya düşərək həyəcanlanırlar. Bu cür uşaqlar hətta məktəb summativlərindən iki qiymət aldıqları zaman da təşvişə düşürlər. Bu uşaqların yardım almaq üçün psixoloqa müraciət etmələri yaxşı olardı”.


Mİlanda təhsil alan həmyerlimiz Urfan Cabbarlı ilə müsahibə | Oley.az : Illegal string offset 'cat_color' in /home1/samir007/public_html/wp-content/themes/sahifa/functions/common-scripts.php on line 374\nMİlanda təhsil alan həmyerlimiz Urfan Cabbarlı ilə müsahibə\nBu dəfəki müsahibimiz İtaliyada magistr təhsili alan Urfan Cabbarlıdır. Urfan bəy, özünüz haqqında bizə məlumat verin zəhmət olmasa.\n– Mən Urfan Cabbarlı Lənkəran şəhərində doğulmuşam və ilk təhsilimi Lənkəran XDT Gimnaziyasında almışam, sonra 5ci sinifdə keçirilən lisey yarışmasının qalibi olub Lənkəran özəl Liseyində ödənişsiz təhsil alma haqqı qazanmışam. Liseyi bitirəndən sonra TQDK 1ci qrup imtahanından 680 bal yığaraq Qafqaz Universiteti Komputer mühəndisliyi ixtisasına 2010cu ildə daxil olmuşam. Həmçinin Prezident təqaüdçüsü adını da qazanmışam. Sonrasında isə Qafqaz Universitetini bitirəndən sonra magistr təhsilimi xaricdə davam etdirmək qərarına gəldim və sənədlərimi İtaliyadakı Politecnico di Milano universitetinə göndərdim və Management engineering ixtisası üzrə qəbul aldım.\n1. Son zamanlar xaricdə təhsil almağa maraq artıb. Bir tələbə olaraq xaricdə təhsil almağın səbəblərini bizimlə bölüşərdiniz?\nDaha geniş imkanlı və fərqli bir mühitdə təhsil almaq istəyi. Eləcə də yüksək reytinqli universitetin imkanlarindan yararlanmaq istəyini demək olar. Fərqli mühit deyərkən başlıca olaraq müxtəlif ölkələrin mədəniyyətlərinə sahib insanlarla taniş olmağı nəzərdə tuturam.\n2. Niyə məhz seçdiyiniz universitet?\nƏslində o qədər də fərq etməzdi Avropanın hər hansı bir başqa universiteti ilə. Amma hazırda təhsil aldığım universitetin də reytinqini nəzərə almışdım təbii olaraq.\n3. Təhsil aldığınız universitetin Azərbaycandakı ali məktəblərindən hansı fərqlilikləri var? Bizi qiyabi olsa da tanış edə bilərsinizmi?\nDüşünürəm ki, tələbənin çalışmaq istəyini nəzərə alsaq bu harada təhsil almağından o qədər də asılı deyil. Sadəcə şərait qismən fərqlidir ki, bunun da fərqinə varmadığımız müddətcə önəmi yoxdur. Təbii ki, təhsil sistemindəki fərqləri və tələbələrin eləcə də müəllimlərin təhsilə olan baxış tərzini görməzdən gəlmək olmaz. Məsələn burada ən çox diqqətimi çəkən, universitetin tədris binasına daxil olarkən heç bir təhlükəsizlik yoxlaması ilə qarşılaşmamaq, eləcə də dərslərdə kimin, hansı dərəcədə iştirakının müəllim heyətinin marağında olmamasıdır.\n4. Tələbə həyatı dedikdə fərqli həyat tərzi göz önünə gəlir. Təhsil aldığın ölkədə bir tələbənin həyatına nələr daxildir?\nVaxtımızın çox hissəsini universitetdə keçirdiyimizə baxmayaraq, həftə sonlarını əlimizdən gəldiyi qədər monotonluqdan qurtulmaq adına fərqli keçirməyə çalışırıq. Buna dostlarla görüşmək, əyləncə mərkəzlərinə getməyi aid etmək olar.\n5. Sizin təhsil aldığınız universitetdə bir tələbə imtahanlara necə hazırlaşır? Universitetlərin kitabxanalarından istifadə şərtlərini necədir?\nBu tələbənin seçimindən asılı olaraq, tələbə istər yaşadığı yerdə, istərsə də universitetin kitabxanalarında imtahanlara hazırlaşa bilər. Kitabxanalar gün ərzində açıq olduğu müddətcə oradakı imkanlardan istifadə etmək sərbəstdir.\n6. Xarici ölkədə tələbələrin daha çox sərbəst olduğunu deyirlər. İlk günlərdə tələbələrlə müəllimlər arasındakı münasibətlər Sizi təəccübləndirmədi? Maraqlı nəsə baş veribmi?\nAvropa cəmiyyətinin sərbəstliyi təbii ki, tələbələr və müəllimlər arasında da özünü göstərir.\n7. Təhsil aldığınız müddətdə sizə ən çox çətin gələn nə oldu?\nBu zamana qədərki təhsil həyatımda ciddi problemlərlə rastlaşmadığımı deyə bilərəm. Amma hazırki magistratura ixtisasım bakalavr ixtisasımdan fərqli olduğu üçün müəyyən çətinliklərlə üzləşdim.\n8.Adətlərin, mədəniyyətlərin fərqli olduğu bir ölkədə bir əcnəbi gənc olaraq rastlaşdığın çətinlik nələr oldu?\nƏsasən yerli xalqın dilini bilməməyin yaratdığı çətinliyi qeyd etmək olar.\n9. Azərbaycan vətəndaşı olaraq ölkəmizi təmsil etmək üçün hansı işlər görmüsünüz?\nBildiyiniz kimi buradakı təhsil həyatımın ilk aylarını yaşadığıma görə hələlik heç bir fəaliyyətimiz olmayıb, Amma gələcəkdə universitetimizin təşkil edəcəyi bir çox sərgilərdə iştirak etməyi planlayırıq.\n10. Sonda xaricdə təhsil almaq arzusunda olan gənclərə nə demək istərdiniz?\nArzularına çatmaqlarını arzulayıram. İnanıram ki, bu çox da çətin olmayacaq.\nMaraqlı müsahibə üçün təşəkkür edirik 🙂\nBaxılma sayı (1873)\nTakeda Foundation Young Entrepreneurship Award 2017\nThe Dean’s International Postgraduate Research Scholarships


“Kürdüstan planı”na qırmızı işıq: SƏDD ÇƏKİLDİ\n»İyi Partiyada qiyam: Planın arxasındakı əl\nİraqın şimalındakı kürd muxtariyyətinin başçısı Məsud Bərzani rəsmi Bağdadı hədələyib.\n“Cümhuriyət” qəzeti xarici KİV-lərə istinadən xəbər verir ki, o, müstəqillik referendumunun nəticəsi Bağdad tərəfindən tanınmasa, “Kürdüstan dövləti”nin sərhədlərinin çəkiləcəyini bildirib.\nSentyabr ayının sonunda Kürdüstanın müstəqilliyinə dair referendumun keçiriləcəyindən danışan Məsud Bərzani deyib ki, əgər kürdlər İraqdan ayrılmaq barədə qərar qəbul etsələr, o, mərkəzi hökumətlə sövdələşmə yolu ilə bu məsələni həll etmək istəyərdi. İraqın baş naziri Heydər əl-Abadi isə referendumu qeyri-konstitusiya hərəkəti kimi rədd edib. Amma Bərzani xəbərdarlıq edib ki, kürdlər Kərkükdəki mövcud status-kvonu dəyişmək istəyən istənilən qrupla döyüşməyə hazırdırlar: “Referendumdan sonra sərhəd, su və neftə dair razılıq əldə etmək üçün Bağdadla danışıqlar başlayacaq. Biz bu addımları atacağıq, lakin onlar bunu qəbul etməsə, vəziyyət tamam başqa cür olacaq”.\nDünyanı silkələyəcək addım\nQeyd edək ki, Şimali İraq Kürd Muxtariyyətində müstəqillik referendumu sentyabr ayının son həftəsinə planlaşdırılıb.Ərbilin İraqdan ayrılmaq cəhdləri bir sıra qruplaşmalar tərəfindən dəstək görsə də İraqla yanaşı, digər region dövlətləri Səudiyyə Ərəbistanı, İran, Suriyanın narazılığı ilə qarşılanıb. Türkiyə, ABŞ, Rusiya, Fransa, Almaniya və digər güc dövlətləri də İraqın parçalanmasını nəzərdə tutan referendumun əleyhinədirlər. Həmin dövlətlərin mövqelərinə görə, İraqın ərazi bütövlüyü üçün təhdid yaratmayan muxtariyyət statusu hazırkı situasiyada ən ideal variantdır.\nEkspertlər Ərbilin ABŞ və Qərbdən dəstək ala bilməyəcəyi halda bu təşəbbüsünün reallaşmayacağını deyirlər.Qeyd olunur ki, “Böyük Kürdüstan” Qərb tərəfindən hazırlanmış plan olsa da hazırkı situasiyada hansısa səbəblərdən bu planının reallaşdırılması məqbul hesab edilmir.Belə bir vəziyyətin də Türkiyənin xeyrinə olduğu da şübhəsizdir. Çünki Türkiyə “Kürdüstan”nın qurulması məsələsinin gündəmə gəldiyi ilk vaxtlardan bunun əleyhinə gedərək, öz təhlükəsizliyini təhdid edəcək belə bir layihənin həyata keçirilməsinə icazə verməyəcəyini açıqlayıb. Layihənin “beyin mərkəzi” hesab olunan ABŞ-ın da buna qarşı çıxması Türkiyənin Ərbilin cəhdlərinə mane olmağa imkan verir.Hesab olunur ki, əgər kürdlər İraqdan ayrılmaq üçün Qərbdən lazım olan dəstəyi ala bilməsələr bu bölgənin dünyaya çıxış imkanları məhdudlaşdırıla bilər ki, bu da Bərzani hökumətinin maraqlarına uyğun deyil.Nəzərə alsaq ki, Ərbil əsas iqtisadi, maliyyə və hərbi dəstəyi ABŞ və digər Qərb dövlətlərindən alır, bu halda atacağı addım onu düşmən münasibətində olduğu terror təşkilatları və digər silahlı birləşmələrin hədəfinə gətirə bilər.\nBərzaninin arxasındakı qüvvələr\nYaxın Şərq və İran üzrə mütəxəssis Sədrəddin Soltan “Cümhuriyət” qəzetinə açıqlamasında bildirib ki, Məsud Bərzani özbaşına danışmır. Ekspert hesab edir ki, kürd lideri və kürd hərəkatını hərəkətə gətirən qüvvələr var:\n“Məsələn, yaxın günlərdə İsrail Silahlı Qüvvələri baş qərargahının rəisi Golan bildirib ki, PKK İsrailin xarici maraqlarına xidmət edir və bunu terror təşkilatı kimi tanımırlar. Bundan başqa Rusiya və Qərb dövlətləri də İraqın şimalında belə bir dövlətin yaranmasına loyal münasibət bəsləyirlər.Bu baxımdan da Bərzaninin belə qətiyyətli danışması əsassız deyil.Başqa sözlə, Bərzani arxasında həmin dövlətlərin dayandığını hiss etdiyinə görə, Bağdada bu şəkildə meydan oxuyur və referenduma qarşı çıxan qonşu dövlətlərə xəbərdarlıq edir.Hesab edirəm ki, sentyabrın 25-dəki referendum baş tutacaq və bundan sonra İraqda vəziyyət daha da gərginləşəcək.İŞİD və digər terror təşkilatına qarşı mübarizədə problemlər yarana bilər”.\noxunma: 1054 Tarix: 14-09-2017 13:06


AzTV-nin əməkdaşını şantaj edən “ARB 24”ün keçmiş rəhbərinin oğlu imiş » Avrasiya.Net\n10 avq 17:27Sosial\nAvrasiya.net-in “Qafqazinfo”ya istinadən verdiyi xəbərə görə, N. Şəfiyevin oğlu Yusif Şəfiyev AzTV-nin xanım əməkdaşı ilə bir müddət tanışlıq münasibətində olduqdan sonra xanıma məxsus sosial mediadan və şəxsi profillərindən əldə etdiyi fotoları montaj edərək rüsvayedici şəkillərlə birləşdirib. Daha sonra onları qadının özünə göndərib və ondan dəfələrlə müxtəlif məbləğlərdə pullar tələb edib. Tələb etdiyi məbləğdə pulları ona ödəməyəcəyi təqdirdə həmin xanıma məxsus rüsvayedici şəkilləri ictimailəşdirəcəyi ilə hədələyib. Həmin şəxs xeyli miqdarda pulu əldə etdikdən sonra montaj edilmiş şəkilləri “aztvxana” adı ilə açdığı instagram səhifəsində paylaşıb.\nDSX-nin daha bir zabiti həbs edildiEldar Mahmudovun bacanağı da AzTV-dən çıxarıldıBakıdakı dəhşətli qəzaya görə 2 nəfər həbs edildi - RəsmiAzərbaycanda televiziya rəhbəri və oğlu İŞDƏN ÇIXARILDIBakıda qadın intim fotoları ilə şantaj edildi – Təfərrüat


Qənirə Paşayeva Cümhuriyyət qurucularına Bakıda büst və ya heykəllərin qoyulması təklifi ilə çıxış edib » İçxəbərlər.info - Xəbərin doğru ünvanl !\nYayım tarixi :19-05-2020, 18:54\nMM-nın Mədəniyyət Komitəsinin sədri Qənirə Paşayeva Milli Məclisdə erməni terrorunun qurbanı olan Cümhuriyyət qurucularına Bakıda büst və ya heykəllərin qoyulması təklifi ilə çıxış edib.\nİcxeberler.info xəbər verir ki, Millət vəkili, Mədəniyyət Komitəsinin sədri Qənirə Paşayeva Milli Məclisin iclasında çıxışı zamanı bildirib ki, Ermənistanın indiki və sabiq rəhbərliyinin terroru və faşizmi dəstəkləyən əməlləri bir çox beynəlxalq təşkilatlarda cənab Prezidentimiz tərəfindən yüksək səviyyədə ifşa olunub və olunmaqda davam edir.\nCənab Prezident Ermənistanın əvvəlki rəhbərliyinin alman faşizmi ilə əməkdaşlıq edən Qaragen Nijdeyə qoyduğu heykəli Ermənistanın yeni rəhbərinin götürməməsini, tam əksinə bu heykəlin qoyulması ilə bağlı bəraətverici çıxışlarını faşizmi dəstəkləyən əməllər olmasını bütün beynəlxalq platformalarda geniş şəkildə ifşa etdi. Eyni zamanda Ermənistanın keçmiş rəhbərliyinin beynəlxalq terrorçu Monte Melkonyana qoyduğu heykəlin Ermənistanın yeni rəhbərliyi tərəfindən götürülməməsinin, tam əksinə dəstəklənməsinin onun beynəlxalq terrora verdiyi dəstəyin bir örnəyi olduğunu geniş ifşa etdi. Cənab Prezidentin Ermənistan rəhbərliyinin faşizm düşüncəsini, terroru dəstəkləyən əməllərini ifşa etməsindən sonra Ermənistanın baş naziri Nikol Paşinyanın babasının faşist Almaniyası ilə geniş əməkdaşlığı tarixi faktlarla sübut olundu və Ermənistan rəhbərliyinin iç üzü dünyada daha geniş şəkildə ifşa olundu. Bütün bunlardan sonra Ermənistan Cümhuriyyət tariximizə və Cümhuriyyət qurucularımlza qondarma erməni soyqırımı yalanları kimi yalanlarla hücumlara başlayıb. Bu yalanlara dünyanın harasında doğulub və harasında yaşamasından asılı olmayaraq hər bir azərbaycanlı, tarixçilərimiz, siyasətçilərimiz, diaspor təşkilatlarımız, mətbuat qurumlarımız fəal şəkildə cavab verməlidir. Erməni yalanlarının ifşası üçün səfərbərliyimizi daha da artırıb həqiqətləri dünyaya daha geniş çatdırmalıyıq. Biz bu həqiqətləri hər yerdə geniş yaymalıyıq ki, Cümhuriyyət qurucularımızın bir hissəsi də məhz erməni terrorunun qurbanı olub, onlar tərəfindən qətlə yetiriliblər. Ermənilər Cümhuriyyət qurucularımızın qətlə yetirilməsi ilə bağlı bir siyahı hazırlamışdılar.\nBaş nazirimiz, İstiqlal Bəyannaməsində imzası olan Fətəli Xan Xoyski, Parlamentin sədr müavini, İstiqlal Bəyannaməsində imzası olan Həsən bəy Ağayev Tiflisdə, Qarabağın qurucu xanı Pənahəli xanın nəticəsi olan Daxili İşlər nazirimiz Behbud xan Cavanşir İstanbulda erməni terrorunun qurbanı oldular, ermənilər tərəfindən xaincəsinə qətlə yetirildilər. Bu böyük şəxsiyyətlərimizin ermənilər tərəfindən qətlə yetirilməsinin 100-cü il dönümü tamam olur. Çox yaxşı olardı ki, Bakının mərkəzi yerlərində erməni terrorunun qurbanı olan Cümhuriyyət qurucularımızın büstləri və ya heykəlləri qoyulsun və orada onların məhz erməni terrorunun qurbanı olduqları, ermənilər tərəfindən qətlə yetirilməsi qeyd olunsun. Bu ölkəmizə gələn çoxlu sayda insanlara həqiqətlərin, gerçəklərin daha geniş çatdırılması istiqamətində də vacib addım olardı.\nQənirə Paşayeva Azərbaycan Respublikasının Xalq artisti Şamil Süleymanlı ilə görüşüb.\nQənirə Paşayeva 150-dən artıq seçicisi ilə online şəkildə görüntülü danışıb\nQənirə Paşayeva bu gün Ombudsmanın illik hesabatı zamanı cəmiyyəti narahat edən bir sıra problemləri qaldırıb\nQ.Paşayeva:"Belə çətin bir zamanda insanlarımıza dəstəyimizi əsirgəməməliyik!"\nQ.Paşayeva AŞPA-da Nazirlər Komitəsini Ermənistanın törətdiyi vandalism aktlarına seyriçi qalmamağa çağırıb\nQənirə Paşayeva MM-də Türkiyədə vəfat etmiş Cümhuriyyət qurucularımızın xatirəsinin əbədiləşdirilməsi məsələsini qaldırıb


Daha 123 nəfər Azərbaycan vətəndaşı vətənə döndü\nBu, Azərbaycanın Milli aviadaşıyıcısının son günlər Avropadan yerinə yetirdiyi ikinci çarter reysidir.\nBAKI, 19 mart — Sputnik. Bu gecə "Azərbaycan Hava Yolları" QSC (AZAL) Macarıstanın paytaxtı Budapeştdən Bakıya çarter reysi həyata keçirib.\nSputnik Azərbaycan AZAL-a istinadən xəbər verir ki, aviareyslə 123 nəfər Azərbaycan vətəndaşı vətənə qayıdıb.\nBu, Azərbaycanın Milli aviadaşıyıcısının son günlər Avropadan yerinə yetirdiyi 2-ci çarter reysidir. Bundan əvvəl İtaliyanın paytaxtı Romadan Bakıya 161 nəfər gətirilmişdi.\nBundan başqa, AZAL ötən gün İstanbul-Bakı istiqaməti üzrə 237 nəfər Azərbaycan vətəndaşının olduğu çarter reysi həyata keçirib.\nAZAL həmçinin Rusiyanın "Aeroflot" şirkəti əldə etdiyi razılaşma əsasında qonşu ölkənin paytaxtı Moskvadan və Sankt-Peterburq şəhərindən çarter reyslərini davam etdirir. Bu günə qədər həmin reyslərlə Bakıya 697 nəfər Azərbaycan vətəndaşı gətirilib.


Daha bir şəhidimiz dəfn olundu - FOTOLAR - Modern.Az Azərbaycan və dünya xəbərləri\n1 Dekabr 2020, 17:30 | AKTUAL\nİkinci Qarabağ müharibəsində qəhrəmancasına şəhid olan Vasif Abıyev bu gün doğulduğu Lənkəran rayonunda torpağa tapşırılıb.\nModern.az xəbər verir ki, rayonun Nərimanabad qəsəbəsindən olan V. Abıyev cəbhəyə könüllü olaraq yollanıb. Füzuli uğrunda gedən döyüşlərdə iştirak edib.\nŞəhidin 12 yaşlı övladı ondan yadigar qalıb.\nFotolar Xalid Kərimova məxsusdur.


Muxtar respublikada məhkəmə əməkdaşları üçün onlayn seminar keçirilib » Naxcivanxeberleri.com\nAvqustun 21-də Məhkəmə Ekspertizası Mərkəzinin təşkilatçılığı və muxtar respublika üzrə rayon (şəhər) və ixtisaslaşdırılmış məhkəmələrin əməkdaşlarının iştirakı ilə “Məhkəmələr tərəfindən təyin edilən ekspertizaların əhəmiyyəti” mövzusunda onlayn seminar keçirilib.\nNazirliyin mətbuat xidmətindən NAXCİVANXEBERLERİ.COM-a verilən məlumata görə, seminarın keçirilməsində məqsəd məhkəmələr tərəfindən təyin edilən ekspertizalar zamanı müvafiq sənədləşmə işinin düzgün tərtib edilməsinə köməklik göstərmək olmuşdur.\nSeminarı giriş sözü ilə Məhkəmə Ekspertizası Mərkəzinin rəisi ədliyyə müşaviri Rafiq Cəfərov açaraq mərkəzdə həyata keçirilən ekspertizalar haqqında umumi məlumat vermişdir. Qeyd etmişdir ki, ekspertizaların aparılmasına dair müvafiq məhkəmələrə mütəmadi olaraq tövsiyə məktubları hazırlanaraq göndərilir. Zəruri hallarda hakimlərin dəvəti ilə ekspertlərin məhkəmə baxışı zamanı proseslərdə iştirakı təmin olunur.\nSonra Əlyazmaların, səslərin və sənədlərin texniki ekspertizası bölməsinin böyük eksperti I dərəcəli ədliyyə qulluqçusu Emin Əliyev, İqtisad ekspertizası bölməsinin böyük eksperti I dərəcəli ədliyyə qulluqçusu Sərdar Nəcəfov, İqtisad ekspertizası bölməsinin rəisi əvəzi I dərəcəli ədliyyə qulluqçusu Rasim Quluzadə, Mühəndis-texniki ekspertiza bölməsinin rəisi I dərəcəli ədliyyə qulluqçusu Həsən Babayev təmsil etdikləri ekspertiza sahələri üzrə çıxış etmişlər.\nEkspertlər tərəfindən iştirakçılara ekspertiza təhqiqatı zamanı qarşıya çıxan çətinliklər haqqında ətraflı məlumat verilmişdir. Qeyd edilmişdir ki, məhkəmə ekspertizası təcrübəsinin təhlili göstərir ki, təhqiqat materiallarının, ekspertiza təyini haqqında işlərin bəzən icrasız geri qaytarılmasının başlıca səbəbi ekspertiza tədqiqatı üçün zəruri olan sənədlərin (obyektlərin) məhkəmələr tərəfindən təqdim olunmuş iş materiallarında olmaması və ya iş materiallarında qismən göstərilməsidir. Eyni zamanda ekspertiza sənədlərinin təqdim olunması ilə bağlı verilən vəsatətlərin vaxtında təmin edilməməsi və ya qismən təmin edilməsidir. Ona görə ekspertizalar təyin edilərkən müvafiq sənədləşmə işlərinə diqqət yetirilməlidir.\nSonda seminar iştirakçıları ilə ekspertlər arasında fikir mübadiləsi aparılmış, verilən suallar cavablandırılmışdır.\nMuxtar respubilkada məhkəmə statistikası mövzusunda seminar keçirilib


Zamirə Hacıyeva 16 milyon funt sterlinqi hara xərcləyib? - Sənədlər açıqlandı\n28 May 2019 - 23:00\nZamirə Hacıyeva 16 milyon funt sterlinqi hara xərcləyib?- Sənədlər açıqlandı\nAzərbaycan Beynəlxalq Bankının sabiq sədri Cahangir Hacıyevin həyat yoldaşı, 55 yaşlı Zamirə Hacıyevanın Londonu 16 milyon funt sterlinqi necə və hara xərclədiyi bəlli olub.\n“Report” xəbər verir ki, bununla bağlı BBC-nin məhkəmədən əldə etdiyi sənədlərdə deyilir.\nQeyd edilir ki, o, əvvəlcə çox ehtiyatla alış-veriş edirmiş – £842 uşaq kitablarına və £140 ətirlərə xərcləyib. Sonra “Cartier” daş-qaş əşyaları dükanına £181, “Miu Miu” dizayner geyimlərinə £1,600 və “Ferragamo” ayaqqabılarına isə £1,539 ödəyib.\n2007-ci ildə Zamirə Hacıyeva yenidən “Miu Miu” dükanına gedib və 25 ədəd “American Express” kartlarından £10,616 ödəyib.\nBundan sonra daha bahalı əşyalar almağa başlayıb. “Harrods”da naməlum əşyalara £66,000, “Tom Dixon” dizaynerinin əşyalarına isə £17,000 xərcləyib.\nZamirə Hacıyevanın 10 ildə çox pul xərclədiyi əsas Harrods mağazaları – “Boucheron” daş-qaş dükanı: £3.5 milyon, “Cartier” daş-qaz dükanı: 1.4milyon, “Dennis Basso” (ABŞ dəb dizayneri) dükanı: £402,000, “Sandwich by Tom” – “sendviç” barında: £332,000, “Harrods” ətir kassaları : £160,000.\n2008-ci ilin 20 iyununda o, £925 funta paltar və corab alıb. Bundan 63 dəqiqə sonra o, sevimli dükanı olan “Cartier”də £433,389.79 funt sterlinq xərcləyib.\nHəmin günün axşamı isə 374 funt sterlinqə “kişi paltarları dizayneri”ndən əşya alıb.\nZamirə Hacıyeva bir neçə gün sonra “Elie Tahari” dizaynerindən £8,387-lik bazarlıq edib və £847 ətir alıb. Həmin ilin 26 iyununda isə lüks saat dükanında üç əşya üçün £17,000 xərcləyib.\nƏn maraqlı ödəniş isə 99,000 funt sterlinqdir. Bu məbləğ “Disney”in eksklüziv mağazasında “Bibbidi Bobbidi Boo” kassasında xərclənib. Kimin üçün xərclənməsi məlum olmasa da, Zamirə Hacıyeva “Disney” dükanında həmçinin uşaqlar üçün qız və oğlan şahzadə geyimlərinin bir saatlıq istifadəsinə görə £1,000 ödənilib.\nO, həmin gün “Boucheron” daş-qaşı üçün £160,000 ödəyib. Zamirə Hacıyeva pulu təkcə özü üçün deyil, həmçinin hədiyyə də alıb. Bir dəfə o, kişi əşyaları dükanında hədiyyə bağlaması üçün £1,371 ödəyib.\nBeləliklə, Z.Hacıyeva 29 sentyabr 2006-cı ildən 14 iyun 2016-cı ilədək “Harrods”-da 16,309,077.87 funt sterlinq xərcləyib və bu pulun 6 milyonu ərinin bankına məxsus 35 kredit kartından xərclənib.\nZamirə Hacıyeva ümumilikdə 54 kredit kartından istifadə edib.\nZamirə Hacıyeva Britaniyada varlı sərmayəçi qismində viza almaq istəyib.\nMCA bildirib ki, onun hər hansı gəlirinin olması barədə dəlil tapa bilməyib. Pul ona ərindən və Britaniya banklarında olan depozitlərdən 27000 funt sterlinqdən gələn mənfəətdən gəlib.\nZ.Hacıyeva dəfələrlə heç bir yanlış iş etmədiyini, Milli Cinayət Agentliyinə qarşı məhkəməyə şikayət edib.\nO, məhkəmədə deyib ki, həyat yoldaşı həbsdə olduğu üçün onlar müdafiə edilə bilməyiblər və buna görə ərinin necə “uğurlu biznesmen” olması və qanuni yollarla pul qazanmasını göstərmək mümkün olmayıb.


Ailədə uşaq tərbiyəsi necə formalaşır? » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\n3. “Səhv edə bilərsən, oyunda uduza bilərsən, buna hazır olmalısan, ruhdan düşmə gələn səfər qalib sən olarsan”. Verilən fikir: Ruhlandırma, inam. Alınan fikir: Daha çox çalışmalı, özünü bir daha sınamalı və s... Uşaqlarınızla ünsiyyət qurmaq üçün onlara vaxt ayırmaq lazımdır. Uşaqlarla kinoya, balıq tutmağa, tarixi muzeyləri gəzməyə, xəstə və nümunəvi insanları ziyarət etməyə getmək lazımdır.\nBir dəfə 5-ci sinif şagirdlərinə “Mənim ailəm” rəsmini çəkməyi tapşırmışdım. Təqdim olunmuş şəkillərə baxanda bir neçəsində ata və ya ana yox idi. Aydın oldu ki, belə şəkilləri çəkən uşaqların valideynləri ya ayrılmış, ya da hər hansı biri dünyasını dəyişmişdi. Ancaq mənim diqqətimi çox qəribə bir şəkil cəlb etdi. Nənə, Nicat və qara meymun balası. Mən təəccübləndim və bunun səbəbini ondan soruşdum. Məlum oldu ki, Nicatın atası da var, anası da, hətta üç yaşında iki əkiz bacısı da. Və onlar Moskva şəhərində yaşayırlar. Onu isə körpəlikdən nənəsi saxlayır. Şəkildəki qara meymun balası isə “Conni” adlı oyuncaqdır. Nicat söylədi ki, o özünü tanıyandan bu meymun balası onunladır. O, həmişə “Conni” ilə oynayır, “Conni” ilə yatır. Əvvəllər ailə şəkillərinə baxıb kədərlənirdim ki, ailələr kiçilir, şəkillərdən nənələr, babalar çıxır, uşaqların sayı azalır, geniş ailə anlayışı get-gedə yox olur. İndi isə dəhşətə gələrək düşündüm ki, yəqin Nicatın dişi ağrıyanda, qaranlıqdan qorxanda, başqa uşaqların “hücumuna” məruz qalanda gizləndiyi, sığındığı, qucaqlayıb yatdığı həmin meymun balası olub. Doğrudur, Nicat yaxşı geyinirdi, yaxşı təhsil alırdı. Ancaq yaxşı valideyn olmaq üçün bu kifayətdirmi? Əlbəttə ki, yox! Uşağa yaxşı paltar almaqla, yaxşı təhsil verməklə yaxşı valideyn olmaq olmaz. Peyğəmbərimiz (s.ə.s) bir hədisində: “Bir ata övladlarına gözəl əxlaqdan yaxşı bir miras qoya bilməz”, - buyurmuşdur. Mənə elə gəlir ki, uşaqlarını sevməyən valideyn yoxdur, ancaq gərək uşaqlarımıza sevgimizi bildirək, mərhəmətimizi verək. Uşaqlarımıza Peyğəmbərimizin (s.ə.s.) yetişdirdiyi insanların həyatından danışaq, tariximizin əvəzedilməz şəxsiyyətlərinin həyatına əsaslanaraq onlarda insanlıq şüuru formalaşdıraq. Uşaqlara kiçik yaşlarından inamın əhəmiyyətini anlamaqda və yaş səviyyələrinə görə Allahı dərk etməkdə kömək edək. Uşaqlarımıza həyatı, qarışqanı, böcəyi, kəpənəyi, insanları, meşəni, dağı, dərəni sevməyi öyrədək. Heç nəyin elə belə yaranmadığını, yaranma səbəbini öyrədək, Ən Böyük Sevgi Sahibini sevməyi öyrədək.\nmaraqlı meqale ucun tesekkurler\n6 may 2013 04:25\n4 may 2013 08:55\n24 aprel 2013 12:45\n23 aprel 2013 22:02\nTesekkurler melumat ucun.....\nUwww ay allaaaaxxx ne shiyin ushagdi yerim bunu mee oxshuyure cani yanmish xixixixi\n23 aprel 2013 14:54\n23 aprel 2013 14:43\n23 aprel 2013 14:08\n23 aprel 2013 13:30\n23 aprel 2013 11:15


Vergi orqanlarında işə qəbulla bağlı müsabiqəyə yekun vuruldu\n329 25 Fevral 2013 09:21 | Cəmiyyət\nVergilər Nazirliyi vergi orqanlarına işə qəbul olunmaq üçün növbəti müsabiqəyə yekun vurub.\nNazirlikdən "APA-Economics"ə verilən məlumata görə, müsabiqədə iştirak etmək üçün 2 367 nəfər qeydiyyatdan keçərək elektron ərizə ilə müraciət edib, onlardan 229 nəfərin ərizəsi yaş həddi və ixtisasları uyğun olmadığından qəbul edilməyib, 2 138 nəfər isə test imtahanına buraxılıb.\nTest imtahanında iştirak edən 1 716 nəfərdən 541-i növbəti mərhələyə buraxılıb: "Müsabiqənin növbəti mərhələsi namizədlərlə müsahibədən keçən 290 nəfər namizəd Vergilər Nazirliyinin kadr ehtiyatına daxil edilib və tezliklə onların vakant iş yerlərinə yerləşdirilməsinə başlanacaq".\nHazırda Ərazi Vergilər İdarələri və Rayon Vergilər Şöbələri də daxil olmaqla vergi xidmətində 42 vakant vəzifə var. Müsabiqənin hər iki mərhələsini uğurla başa vurmuş namizədlər müvafiq sənədlərini Vergilər Nazirliyinin rəsmi internet saytında (www.taxes.gov.az) göstərilmiş qrafik üzrə Nazirliyə təqdim etməlidir.


Daşkənddə insan hüquqları ilə bağlı seminarda Azərbaycan da iştirak etdi\n8 Oktyabr, 14:55\nÖzbəkistan Hökuməti, İslam Əməkdaşlıq Təşkilatının (İƏT) insan hüquqları üzrə müstəqil daimi Komissiyası, BMT-nin insan hüquqları üzrə Ali Komissarlığı Daşkənddə “Dinc və demokratik cəmiyyət və sabit inkişaf naminə gənclərin hüquqlarının qorunması” adlı seminar keçirib.\nE-huquq.az xəbər verir ki, seminarda dünyanın 50 ölkəsindən insan hüquqları üzrə mütəxəssislər, ekspertlər, beynəlxalq təşkilatların nümayəndələri iştirak ediblər. Ölkəmizi bu tədbirdə İƏT-in müstəqil daimi insan hüquqları Komissiyasının üzvü, Azərbaycanın Ombudsman Aparatının rəhbəri Aydın Səfixanlı təmsil edib.\nTədbirdə gənclərin hüquqlarının təmin edilməsi ilə bağlı təkliflər formalaşdırılıb, gənclərin öz ölkələrinin sabit inkişafında yaxından iştirakı üçün yollar göstərilib.\nAydın Səfixanlı Azərbaycanda gənclər siyasəti sahəsində həyata keçirilən islahatlar, bununla bağlı dövlət proqramları, eyni zamanda, yeni təşəbbüslər haqqında məlumat verib və iştirakçı ölkələrə bu təcrübədən yararlanmağı tövsiyə edib.\nA.Səfixanlı Ermənistan-Azərbaycan Dağlıq Qarabağ münaqişəsi haqqında da məlumat verib, ərazilərimizin Ermənistan silahlı qüvvələri tərəfindən işğal olunduğunu, BMT Təhlükəsizlik Şurasının Azərbaycan ərazilərinin qeyd-şərtsiz azad edilməsi ilə bağlı dörd qətnamə qəbul etdiyini, bu sənədlərin kağız üzərində qaldığını diqqətə çatdırıb. O vurğulayıb ki, Ermənistan-Azərbaycan Dağlıq Qarabağ münaqişəsi beynəlxalq hüququn norma və prinsipləri əsasında həll edilməlidir.


Elanın kodu: 369666\nBaxış sayı: 950 Elanın tarixi: 13.09.2017\nTəcili Satılır! 3 otaqlı əla təmirli 130 kvd.24 saat mühafizəli, qazı suyu işığı daimi, 2 sanuzelli, yel çəkən otaqları, bir balkonu həyətə digəri dənizə baxan kombili və geniş holu olan mənzil. Binanın 1-ci mərtəbəsi S/market, uşaq bağçası, aptek, gözəllik salonu, şirniyyat mağazası və i. həyətdə uşaqlar üçün böyük əyləncə quraşdırılıb blokda 3 ligt işləyir şəxsi mənzilimdir.\nÜnvan: Əlyar Əliyev 8,1937-ci məhəllə


11:02 21.09.2020 28\nOğlum yeni doğulmuşdu. Formalaşan körpə bağırsağı həm özünə, həm də bizə sancı verirdi. Strasburq kimi kar şəhərin gecəsi də lap zülmət olur. Uşağı susdurmaq üçün gecələr bəzən saatlarla maşında gəzirdik. Fahişələrlə ilk tanışlığım da o gecələrdə başladı. Hamı isti yatağında büzüşdüyü vaxt bu bəxtsizlərin iş saatı başlayırdı. Ağzımızı-burnumuzu şərfə bürüdüyümüz sazaqda bildiyiniz iş uniformalarını geyinib, küçələrdə fənər kimi işıq saçırdılar. Şüşədən gözlərinə baxırdım həmişə... Saxta, şaxta hətta guya ehtiraslı baxışlarının altında fahişə bəxtini söyən yaralı canavar yatırdı. Heç şübhəsiz 5 dəqiqə sonra kimsə maşınını saxlayıb, birini çağıracaqdı. Vicdanın sərhədlərini aşan fantaziyasını üstündə gerçəkləşdirəcəkdi. Ən yaxşı halda üstünə bir az pul töküb, yenə küçənin zülmətinə buraxacaqdı. Ən pis halda da qana susamış manyak çıxacaqdı kolluqdan. Döyüb-söyüb, bəlkə də boğub-öldürüb, cəsədini meşəyə əmanət edəcəkdi. Sonra da milyonlarla fahişə ruhların tapdadığı qum dənələri birdən qızıla çevrilib dəyərə minəcəkdi, bu bəxti fahişələri basdırmağa bir ovuc torpaq tapılmayacaqdı.\nXəbərin mənbəyi: https://publika.az/news/koshe/328433.html


«Məhbusların sayını tam dəqiqləşdirə bilmirik»\nİranda Azərbaycanlı Siyasi Məhbusların Müdafiəsi Assosiasiyasının prezidenti Faxtə Zamani\nİranda Azərbaycanlı Siyasi Məhbusların Müdafiəsi Assosiasiyasının prezidenti Faxtə Zamani «Azadlıq» radiosuna müsahibə verib.\n-Uzun illərdir ki, İranda Azərbaycanlılar öz haqları uğrunda vuruşurlar. Onlara həm ölkə daxilində, həm də xaricdə olan fəallar da yardım edir. Vəziyyəti dəyişirmi?\n-Neçə illərdir ki, bizim bu məsələnin üstündə çalışmağımıza baxmayaraq İranda azərbaycanlıların vəziyyəti hələ də ağır olaraq qalır. Hələ də həbslər, məktəblərdə ana dili tədrisinin tələbi üçün təqiblər davam edir, işgəncələr var. 2006-cı ilin may ayına olan hərəkatdan bu yana azərbaycanlıların üzərində nəzarət və basqı var. bizim gənc tələbə fəallarımızdan həbsdə olanlar var. Hətta Əhər şəhərindən 17 yaşında gəncə 11 ay həbs veriblər. Qum şəhərindən olan ruhanilər hələ də həbsdədirlər. Mədəniyyət sahəsində məşğul olan fəallarımız da həbsə atıblar.\n-Bu gün İranda həbsdə neçə azərbaycanlı məhbus var və onların neçəsi siyasi məhbusdur?\n-Biz məhbusların sayını tam dəqiqləşdirə bilmirik. Çünki İran qapalı məmləkətdir. Həm özü məhbuslarla bağlı məlumatı gizli saxlayır, həm də siyasi məhbusların ailələrinə basqı var ki, onlar QHT-lərə, mərkəzlər tutulan ailə üzviləri haqqında məlumat verməsinlər.\nBizdə olan məlumata görə isə hazırda həbsdə onlarla azərbaycanlı var. Azərbaycanlı məhbuslar 15-16 yaşından başlayaraq yaşlılara qədər var. Məhbusların elələri var ki, onların həbsdə olduğu uzun müddət məlum olmur, sonradan məlum olur ki, bu şəxslər həbsdə imişlər.\n-Siz İran azərbaycanlılarının vəziyyəti ilə bağlı bir sıra ölkələr və onların parlamentlərində, beynəlxalq konfranslarda çıxış edirsiniz. Bu nə dərəcədə o insanlara yardım etmiş olur?\n-Hər dəfə beynəlxalq səviyyədə bu məlumatlar açıqlandıqca vəziyyətə təsir edir.\nMəsələn Abbas Lisani, Səid Mətin və başqa fəallarımızın adları BMT, «Amnesty International» və ayrı təşkilatlarda hallanıb. Düzdür onlara yenə də işgəncə verilir, ailələri təqibə məruz qalıb. Amma yenə də bu cür çıxışlar onların vəziyyətinə az da olsa müsbət təsir edib. Biz çalışırıq ki, bunu daha ada artıraq ki, təsiri də güclənsin.\n-Bəs Azərbaycan və Qərb mətbuatı İran Azərbaycanlılarının vəziyyətini nə dərəcə qənaətbəxş şəkildə işıqlandırır?\n-Azərbaycan mətbuatı bu vəziyyəti çox yaxşı işıqlandırır. Biz bu haqda fəallarımızdan da eşidirik. Həm azərbaycanlılar İrandakı həmvətənləri haqqında məlumat alırlar, həm də bu İran azərbaycanlılarının vəziyyətinə təsiri olur. Düzü, nə qədər çox işıqlandırsalar da yenə azdır.\nAmma beynəlmiləl səviyyədə bu vəziyyət o qədər də işıqlandırılmır. Bu bizim öz fəaliyyətimizi genişləndirməyimizdən asılıdır ki, ölkələrin və beynəlxalq medianın diqqətini buna cəlb edək.\nBizim təşkilatımız Kanada təşkilatıdır. Üzvilərimizin çoxu kanadalılardır. Deyim ki, beynəlxalq ictimaiyyətin bizim fəaliyyətimizə marağı günbəgün artır. 2006-cı il Təbriz və digər şəhərlərdə qiyam olanda azərbaycanlılara xeyli işgəncə verildi, həbsə atıldılar. Amma biz bunu dünyanın diqqətinə çatdıra bilmədik. Amma getdikcə daha geniş auditoriyanı əhatə edə bilirik. Burada da həm Azərbaycan, həm də İrandan olan həmvətənlərimizin rolu böyükdür. Mən bu yaxınlarda Kanada parlamentində İran Azərbaycanlılarının vəziyyəti ilə bağlı çıxış elədim. Bu da kiçik uğur deyil.


Bütün məhsullar qan işlərim üzərində sınanmış və varikoz boşluqlarına qarşı təsirli olduğunu göstərmişdir. Bu məhsullardan birini sınamağı məsləhət görürəm, sonra varikoz boş müalicənizin növbəti addımları barədə tibb mütəxəssisi ilə danışın.\nQısa cavab budur ki, varikoz boş yerə ABŞ-da müalicə üçün ən asan biridir və dünyada ən çox təyin olunan dərmanlardır. Dərinizə və ya bədəninizə tətbiq edildikdə, artıq qan və tullantı məhsulu çıxarmağa və aradan qaldırmağa kömək edir. Varikoz damarları dəridə həddindən artıq tullantı və suyun yığılması nəticəsində yaranır. Bu artıqlıq şişməyə, ağrıya, qızartıya və ya nekroza səbəb ola bilər.\nNiyə varikoz boşluğu bu qədər problemə səbəb olur?\nVarikoz damarları bədəninizdəki varikoz damarlarının və bir çox digər xəstəliklərin ən çox yayılmış səbəbidir. Bunlara müxtəlif amillər səbəb ola bilər, lakin çox vaxt yüksək təzyiq və metabolik problemlər (diabet, piylənmə, metabolik sindrom və yüksək təzyiq kimi) ilə əlaqələndirilir. Varikoz əlamətləri bir ömür boyu davam edə bilər. Varikozdan ölmək riski həyatın əvvəlində olduqda daha yüksəkdir.\nVarikoz damarları bədəninizdəki mikroorqanizmlərin təsirindən yaranır.\nVaris aradan qaldırılması üçün gizli məsləhət kimi jüngstdas məhsul etdi Varikosette göstərilir. Hə...